23/03/2016 | Administración LocalMunicipal
Ames
Aprobación definitiva da Ordenanza municipal reguladora das tarxetas de estacionamento e accesibilidade do Concello de Ames

En sesión plenaria celebrada o 26 de novembro de 2015 prestouse aprobación inicial á Ordenanza municipal reguladora das tarxetas de estacionamento e accesibilidade do Concello de Ames. Dito acordo de aprobación inicial foi sometido a exposición pública por prazo de 30 días hábiles, no Boletín Oficial da Provincia núm.237, de 11 de decembro de 2015, sen que durante o referido prazo fora presentada ningunha reclamación. De conformidade ao acordo plenario de 26 de novembro de 2015, ao non terse presentado ningunha reclamación durante o prazo de exposición pública, o acordo de aprobación inicial quedou elevado a definitivo de maneira automática. En cumprimento do previsto no artigo 70.2, en relación co artigo 65.2, da Lei 7/1985, de 2 de abril, reguladora das bases del réxime local (LRBRL), publícase o texto íntegro da Ordenanza municipal reguladora das tarxetas de estacionamento e accesibilidade do Concello de Ames. O obxecto da presente ordenanza é regular a nivel municipal a expedición das tarxetas de estacionamento de vehículos e das tarxetas de persoas usuarias previstas nos artigos 32 e seguintes da Lei 10/2014, de 3 de decembro, de accesibilidade, co fin de favorecer a aquelas persoas con mobilidade reducida, ou que teñan recoñecida unha discapacidade visual que implique un grao de limitacións na actividade igual ou superior ao 75%, o uso de transportes privados de cara a facilitar o seu estacionamento, no caso das persoas titulares da tarxeta de estacionamento, e o uso de transportes públicos, no caso das tarxetas de persoas usuarias.1. Poderán ser beneficiarias da tarxeta de estacionamento de vehículos e da tarxeta de persoa usuaria todas aquelas persoas que, estando empadroadas no Concello de Ames, teñan recoñecida mobilidade reducida polo Equipo de Valoración e Orientación (EVO) dependente da Sección de cualificación e valoración de discapacidade da Xunta de Galicia, ou teñan recoñecida unha discapacidade visual que implique un grao de limitacións na actividade igual ou superior ao 75%. 2. Atendendo a razóns humanitarias, con excepcionalidade concederase unha tarxeta de estacionamento de carácter provisional de vehículos automóbiles ás persoas que presenten mobilidade reducida, aínda que esta non houbera sido ditaminada oficialmente, por causa de enfermidade ou patoloxía de extrema gravidade que supoña fehacientemente unha redución substancial da esperanza de vida que se considera normal para a súa idade e demais condicións persoais, e que razoablemente impidan tramitar en tempo de solicitude ordinaria a tarxeta de estacionamento. Para a obtención da tarxeta de estacionamento provisional, a acreditación da razóns que dan orixe á súa expedición efectuarase mediante a emisión do correspondente certificado polo persoal médico facultativo dos servizos públicos de saúde, que deberá contar coa validación da inspección dos servizos sanitarios competentes pro razón de domicilio.3. As persoas residentes no territorio español, sexan de nacionalidade española ou de resto de países da Unión Europea, que sexan titulares dunha tarxeta de estacionamento expedida polas respectivas autoridades competentes, gozarán neste termo municipal dos dereitos recoñecidos pola presente ordenanza reguladora.1. A solicitude da tarxeta de estacionamento de vehículos de persoas físicas e da tarxeta de persoas usuarias deberá ir acompañada da seguinte documentación: a) Modelo de instancia conforme ao anexo I, no caso de solicitar a tarxeta de estacionamento. b) Modelo de instancia conforme ao anexo II, no caso de solicitar a tarxeta de persoas usuaria. c) Fotocopia cotexada do DNI, tarxeta de residencia ou calquera outro documento acreditativo da identidade da persoa solicitante. d) No caso de que a persoa interesada sexa un menor de idade: d.1.- Copia compulsada lo libro de familia. d.2.- Copia compulsada de sentencia de nulidade, separación ou divorcio e do convenio regulador, de ser o caso. d.3.- Copia compulsada da resolución administrativa ou xudicial que acredite a condición de ser o titor/a, acolledor/a do menor, de ser o caso; e copia compulsada do documento acreditativo da identidade da persoa titora ou acolledora. d.4.- Copia compulsada da sentenza xudicial acreditativa da patria potestade prorrogada ou incapacidade xudicial; e copia compulsada do documento acreditativo da identidade da persoa que ostente a condición de titora. e) No caso que a persoa interesada sexa maior de idade incapacitada xudicialmente: e.1.- Copia compulsada da sentenza xudicial acreditativa da incapacidade xudicial e copia compulsada do documento acreditativo da identidade da persoa que ostente a condición de titora. f) Dúas fotografías tamaño carné. g) Certificado de empadroamento. O certificado será solicitado á oficina xeral do Concello por parte do persoal municipal que tramite a solicitude. h) Certificado de discapacidade ou informe do Equipo de Valoración e Orientación (EVO). 2. A solicitude da tarxeta de estacionamento de vehículos para persoas xurídicas deberá ir acompañada da seguinte documentación: a) Modelo de instancia conforme ao anexo III. b) Documentación do vehículo habilitado para transportar as persoas con graves problemas de mobilidade, dado que, a tarxeta deberá incluír a matrícula ou matrículas dos citados vehículos. c) Escritura de constitución da sociedade e estatutos. d) Documentación acreditativa da identidade da persoa que actúa como representante legal.1. O Alcalde-presidente será o órgano competente para ditar a resolución da concesión ou denegación da tarxeta de estacionamento de vehículos e da tarxeta de persoa usuaria, así como para o exercicio da potestade sancionadora neste ámbito, quen poderá delegar nun/ha concelleiro/a.2. As tarefas de vixilancia e control da utilización das tarxetas e as reservas de estacionamento serán realizadas polo persoal municipal.1. O procedemento ordinario de concesión das tarxetas de estacionamento de vehículos e de persoas usuarias comprenderá os seguintes trámites: a) O expediente iniciarase a solicitude da persoa interesada mediante impreso normalizado que, unha vez cumprimentado, se presentará no rexistro xeral do Concello. Xunto coa solicitude deberá achegar a documentación sinalada no artigo 3. b) O persoal municipal comprobará que a persoa solicitante reúne os requisitos establecidos na presente ordenanza e normativa de aplicación, requirindo en caso contrario á persoa interesada para que no prazo de 10 días subsane a falta ou acompañe os documentos preceptivos, en caso contrario teráselle por desistido da súa petición. c) Unha vez comprobado polo persoal municipal que o expediente reúne os requisitos esixidos, emitirase un informe de valoración conforme ao establecido no anexo IV. d) A solicitude formulada pola persoa interesada, xunto co informe emitido polo persoal municipal, elevarase ao órgano competente, quen ditará unha resolución ao respecto no prazo de 6 meses dende a recepción da solicitude, conforme ao establecido no anexo V. Transcorrido dito prazo sen ter ditado resolución expresa, poderase entender desestimada a solicitude, sen prexuízo da obriga legal de resolver polo órgano competente. e) A resolución adoptada, debidamente motivada, será notificada ás persoas interesadas no domicilio que figure no expediente a efectos de notificacións, conforme ao establecido na Lei 30/92, de 26 de novembro, de réxime xurídico das administracións públicas e do procedemento administrativo común. f) A resolución, que pon fin á vía administrativa, poderá ser recorrida potestativamente en reposición no prazo dun mes, conforme ao establecido no artigo 116 e seguintes da lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, ou ser impugnada directamente ante o órgano xurisdicional contencioso-administrativo no prazo de dous meses. Non se poderá interpoñer recurso contencioso-administrativo ata que se resolva expresamente ou se produza a desestimación presunta do recurso de reposición interposto. g) Unha vez resolta a solicitude de forma favorable, o Concello expedirá a correspondente tarxeta, e fará entrega da mesma á persoa solicitante de forma gratuíta. A persoa beneficiaria asinará o documento de ter recibido a tarxeta xunto coa información das condicións de uso, segundo o modelo establecido no anexo VI.2. Para a tramitación das tarxetas de estacionamento de vehículos e de persoas usuarias, no caso de que o certificado de discapacidade que achegue a persoa solicitante non veña recoñecida expresamente as dificultades para o uso do transporte colectivo, ou unha discapacidade visual que implique un grao de limitacións na actividade igual ou superior ao 75% o Concello remitirá copia da solicitude ao EVO. Neste caso, o informe que emitan ao respecto será vinculante para a concesión ou denegación polo órgano competente.1. Nos casos de cualificación da discapacidade con carácter permanente, as tarxetas caducarán aos 10 anos da súa concesión.2. Nos casos de cualificación da discapacidade con carácter temporal, as tarxetas caducarán cando finalice o prazo que indique o certificado de discapacidade.3. A renovación das tarxetas seguirá o mesmo procedemento que o da súa tramitación.1. As persoas titulares da tarxeta de estacionamento de vehículos beneficiaranse das seguintes facilidades en materia de circulación, parada e estacionamento: a) utilización das prazas de aparcadoiro reservadas para tal efecto no ámbito da Comunidade Autónoma de Galicia. b) ampliación do límite de tempo cando este estivera establecido para o estacionamento de vehículos de persoas con mobilidade reducida. c) autorización para que os vehículos ocupados por ditas persoas poidan deterse na vía pública durante o tempo imprescindible, e sempre que non entorpezan a circulación rodada ou peonil 2. A tarxeta de persoas usuarias dará dereito á persoa titular dos beneficios legalmente recoñecidos no artigo 32.4 da Lei 10/2014, de 3 de decembro de accesibilidade, no ámbito da Comunidade Autónoma de Galicia, que son: a) Reserva de praza nos transportes públicos. b) Bonificación nas tarifas dos transportes de competencia municipal para as persoas titulares das tarxetas de persoa usuaria.1. As persoas titulares da tarxeta deberán de comunicar ao Concello, no prazo de 15 días, calquera variación das circunstancias que motivaron a súa concesión, a contar desde o coñecemento da variación das circunstancias alegadas.2. No caso de perda, roubo ou destrución, a persoa titular da tarxeta deberá comunicalo na maior brevidade posible ao Concello, non podendo facer uso dos dereitos recoñecidos ata a expedición dunha nova tarxeta.3. A persoa titular da tarxeta está obrigada a identificarse cando así o requira un axente da autoridade, acreditando a súa identidade co Documento Nacional de Identidade, tarxeta de residencia ou calquera outro documento oficial identificativo. Os menores de 14 anos poderán acreditar a súa identidade mediante a exhibición do certificado de discapacidade.1. As tarxetas expedidas polo ente municipal son de carácter persoal e intransferible.2. As tarxetas de estacionamento de vehículos cuxo titular sexa unha persoa física só poderán utilizarse cando a persoa titular viaxe no vehículo de que se trate, sexa ou non da súa propiedade, ben como condutor/a ou como ocupante.3. As tarxetas de estacionamento de vehículos cuxo titular sexa unha persoa xurídica só poderán utilizarse nos vehículos para os que foi concedida, e sempre que nese momento se atopen prestando o servizo de transporte de persoas con mobilidade reducida.4.- A tarxeta de estacionamento de vehículos colocarase no salpicadero do vehículo e adherida ao parabrisas dianteiro polo interior, sempre co documento orixinal, de forma que resulte claramente visible e lexible dende o exterior.1. O incumprimento das obrigas previstas na presente ordenanza poderá dar lugar á cancelación da tarxeta de estacionamento ou a súa retirada temporal, sen prexuízo das sancións previstas no ordenamento xurídico.2. En todo caso no suposto de que se detecte o uso indebido das tarxetas de maneira reiterada e debidamente probada, darase traslado da oportuna denuncia á Comisión Técnica de Accesibilidade, segundo o disposto no artigo 70 da Lei 10/2014, do 3 de decembro de accesibilidade. Primeira.- As tarxetas axustaranse ás características sinaladas no anexo III do regulamento de desenvolvemento e execución da Lei 8/1997, de 20 de agosto, de accesibilidade e supresión de barreiras na comunidade autónoma de Galicia, aprobado mediante o Decreto 35/2000, de 28 de xaneiro, ou normativa que o substitúa, de aplicación ata a entrada en vigor do regulamento de desenvolvemento e execución da Lei 10/2014, de 3 de decembro de accesibilidade. Segunda.- A aplicación destas tarxetas terán validez no ámbito da Unión Europea, segundo o establecido no anexo III do regulamento de desenvolvemento e execución da Lei 8/1997, de 20 de agosto, de accesibilidade e supresión de barreiras na comunidade autónoma de Galicia, aprobado mediante o Decreto 35/2000, de 28 de xaneiro, de aplicación ata a entrada en vigor do regulamento de desenvolvemento e execución da Lei 10/2014, de 3 de decembro de accesibilidade. Ata a entrada en vigor do regulamento de desenvolvemento e execución da Lei 10/2014, de 3 decembro de accesibilidade, resulta de aplicación a normativa anterior sempre e cando non se opoña ao establecido na mesma. Disposición final. A presente ordenanza entrará en vigor así que transcorra o prazo de 15 días hábiles desde a súa publicación do seu texto íntegro no Boletín Oficial da Provincia e conforme ao disposto no artigo 70.2 da Lei 7/1985, de 2 de abril, reguladora das bases de réxime local. Disposición derrogatoria. Esta ordenanza derroga expresamente a anterior ordenanza reguladora das tarxetas de estacionamento e accesibilidade publicada no BOP número 154 de 14 de agosto de 2012. En calidade de: (marque cunha “x” o que corresponda) Son residente e estou empadroado/a no concello de Ames. Considero que reúno tódolos requisitos establecidos na normativa vixente a efectos de ser titular da tarxeta de estacionamento de vehículos para persoas discapacitadas con mobilidade reducida. Que se me conceda a tarxeta de estacionamento de vehículos para persoas discapacitadas con mobilidade reducida de acordo co disposto na normativa vixente. Declaro baixo a miña responsabilidade que son certos os datos consignados na presente solicitude. Son coñecedor/a de que a ocultación ou falsidade dos datos facilitados implicará o impedimento da tramitación da solicitude. Ames, ____ de ______________ de 20___. Asdo.: En calidade de: (marque cunha “x” o que corresponda) Son residente e estou empadroado/a no concello de Ames. Considero que reúno tódolos requisitos establecidos na normativa vixente a efectos de ser titular da tarxeta de accesibilidade para persoas discapacitadas. Que se me conceda a tarxeta de persoa usuaria de acordo co disposto na normativa vixente. Declaro baixo a miña responsabilidade que son certos os datos consignados na presente solicitude. Son coñecedor/a de que a ocultación ou falsidade dos datos facilitados implicará o impedimento da tramitación da solicitude. Ames, ____ de ______________ de 20___. Asdo.: Considero que reúno tódolos requisitos establecidos na normativa vixente a efectos de ser titular da tarxeta de estacionamento de vehículos, habilitado para transportar as persoas con graves problemas de mobilidade. Que se me conceda a tarxeta de estacionamento de vehículos para persoas discapacitadas con mobilidade reducida de acordo co disposto na normativa vixente. Declaro baixo a miña responsabilidade que son certos os datos consignados na presente solicitude. Son coñecedor/a de que a ocultación ou falsidade dos datos facilitados implicará o impedimento da tramitación da solicitude. Ames, ____ de ______________ de 20___. Asdo.:  Tarxeta de estacionamento de vehículos para persoas discapacitadas con mobilidade reducida  Tarxeta de persoa usuaria 1. Ordenanza municipal reguladora da expedición das tarxetas de estacionamento de vehículos para persoas discapacitadas con mobilidade reducida e das tarxetas de accesibilidade para persoas discapacitadas.2. Decreto 35/2000, de 28 de xaneiro, que aproba o regulamento de desenvolvemento e execución da Lei 8/1997, de 20 de agosto de accesibilidade e supresión de barreiras na Comunidade Autónoma de Galicia, en aplicación da Disposición Transitoria Cuarta da Lei 10/2014, de 3 de decembro de accesibilidade.3. Lei 10/2014, de 3 de decembro de accesibilidade.  Que, atendendo aos datos que obran no expediente de solicitude e á normativa de aplicación, a persoa solicitante reúne tódolos requisitos necesarios para ser titular da tarxeta solicitada.  Que, atendendo aos datos que obran no expediente de solicitude e á normativa de aplicación, a persoa solicitante non reúne tódolos requisitos necesarios para ser titular da tarxeta solicitada.  CONCESIÓN da tarxeta solicitada.  DENEGACIÓN da tarxeta solicitada. Ames, _____ de ______________ de 20____.  Tarxeta de estacionamento de vehículos para persoas discapacitadas con mobilidade reducida  Tarxeta de persoa usuaria  CONCESIÓN da tarxeta solicitada.  DENEGACIÓN da tarxeta solicitada.  CONCEDER a tarxeta solicitada.  DEMEGAR a tarxeta solicitada. Ames, _____ de ______________ de 20____. Asdo.: O Alcalde-presidente do Concello de Ames. En data de ____________________________ RECIBO a tarxeta que se sinala:  Tarxeta de estacionamento de vehículos para persoas discapacitadas con mobilidade reducida.  Tarxeta de persoa usuaria E DECLARO que fun informado/a dos dereitos, obrigas e condicións de uso contemplados nos artigos 7 e seguintes da ordenanza reguladora, do que se me achega unha copia. Asdo.: ____________________________________________ Ames, 14 de marzo de 2016 O alcalde, José M. Miñones Conde